เป็นผื่นแพ้รูปเหรียญขึ้นตามลำตัวและเยอะขึ้นเรื่อย ทำอย่างไรดีคะ แล้วติเต่อคนอื่นมั้ย กลัวมาก แผลเป็นวงรอบแดง ข้างในอ่อน เป็นขุยๆ คันมากค่ะ ทำยังไงให้หายแล้วไม่เป็นเพิ่มคะ
สวัสดีค่ะ อาการผื่นแดงและคันตามที่กล่าวมาอาจเกิดจาก-การติดเชื้อราเช่นกลาก เกลื้อนที่ผิวหนัง-ผิวหนังอักเสบเฉียบพลัน มักเป็นตุ่มแดงและคัน อาจเกิดจากการแพ้สารสัมผัสหรือภูมิแพ้ภายในตนเอง-ตุ่มลมพิษ เป็นปื้นแดง คัน-ตุ่มจากการถูกแมลงกัดแนะนำให้ไปพบแพทย์ถ้ามีความกังวลใจ อาจต้องทำการขูดขุยไปตรวจดูเชื้อราร่วมด้วยค่ะ ถ้าเป็นพวกเชื้อราจะเป็นโรคติดต่อได้ค่ะการดูแลตัวเองเบื้องต้น ไม่ไปแกะเกาตุ่มเอง ใช้น้ำเปล่าสะอาดล้างทำความสะอาด ไม่เอาสบู่ถู ยังไม่ควรเอายาอะไรไปทาเพราะยังไม่ทราบการวินิจฉัยที่แน่นอน ถ้าคันสามารถรับประทานยาแก้แพ้กลุ่มต้านฮิสตามีนเพื่อลดอาการคันได้